Source: http://davkoplacevalcisenedamo.si/post/361366/ustavna-pritozba-zoper-datum-referendumskega-odlocanja
Timestamp: 2018-04-26 07:45:25+00:00
Document Index: 629110

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Odgovor Slavku Bobovniku! Vaša aroganca je neizmerna. Kršitve zakonov in omike pa so pri vas NACIONALNI ŠPORT
Nova odkritja pri pregledovanju dokumentov za projekt drugi tir. Potvorjeno gradbeno dovoljenje za 2. TIR!!!
2018-04-21 08:31:55
2018-03-15 09:52:08
2018-04-10 20:00:03
2018-04-12 09:03:19
2018-04-14 20:48:17
https://youtu.be/XOzzV9B-8TQ
, Ponedeljek, 2. april 2018 ob 18:18
Spoštovane ustavne sodnice in sodniki,
Zadeva z referendumom se z datumom, ki ga je določila DVK, ponovno zapleta v škodo neokrnjene pravice do glasovanja in s tem povezane pravice do poštenega referenduma. Zato se s to zadevo ponovno obračam tako na Ustavno sodišče, kot tudi na Vrhovno sodišče ! Po mojem mnenju bi bilo treba v danih okoliščinah prestaviti referendum na jesen z lokalnimi volitvami. To bi bilo dobro tudi iz ekonomskih razlogov, saj bo do tedaj možno najti optimalno traso, ki bo dala v vseh pogledih neprimerno boljši rezultat od vladnega projekta. Državni svet že pripravlja razgrnitev alternativ ! To bo bistveno pospešilo izvedbo novega dvojnega drugega tira po povsem drugi trasi, kar pa je žal večinoma še danes tabu tema !
Butalci ne opazijo, da so jim cigani pokradli suknjiče medtem ko so oni s svojimi telesi širili cerkev. Cerkev pa je še vedno enako velika in premajhna za vse.
Pritožbo bom jutri vložil tudi na vložišču US, elektronsko pa jo, zaradi hitrejše obravnave, sodnikom pošiljam vnaprej.
Hvala za pozornost in lep pozdrav
USTAVNA PRITOŽBA S POBUDO ZA OCENO USTAVNOSTI, PREDLOGOM ZA ZAČASNO ZADRŽANJE IN S PREDLOGOM ZA ABSOLUTNO PREDNOSTNO OBRAVNAVO
Izpodbijani akt: Sklep Državne volilne komisije o določitvi datuma ponovnega glasovanja št. 042-1/2018-1 z dne 27. 3. 2018
Vloženo na Ustavno sodišče: 28. 3. 2018 ob 9.00 uri
Podpisani Vili Kovačič sem pobudnik referenduma, ki je bil 24. 9. 2017, katerega izid je bil s strani Vrhovnega sodišča RS dne 14. 3. 2018 razveljavljen. Izpodbijam sklep Državne volilne komisije z dne 27. 3. 2018, s katerim je ta določila datum glasovanja 13. 5. 2018.
Ustavno sodišče RS je s soglasno sprejeto odločbo U-I-76/14 z dne 17. 4. 2014 odločilo, da:
- z izbiro datuma referenduma lahko pride do omejevanja pravic volivcev
- je omejitev skladna z ustavo le, če zasleduje legitimen cilj in če je omejevanje nujno za dosego tega legitimnega cilja
- izbira datuma mora biti taka, da zagotovi "čim bolj učinkovito uresničevanje pravice", saj gre pri pravici glasovanja za pravico pozitivnega statusa
- izbira mora biti "in favorem pravici glasovanja na referendumu" in "v skladu s pozitivno obveznostjo države, da zagotovi njeno učinkovito uresničevanje"
- izbira mora biti "v luči zagotovitve spoštovanja učinkovitosti njihove pravice, kar pomeni ustvarjanje možnosti čim večje udeležbe na referendumu"
- je prišlo po testu sorazmernosti do kršitve pravice do glasovanja, ker so bila volilna opravila določena med prvomajskimi prazniki, dan glasovanja pa določen takoj za prvomajskimi prazniki 4. maja.
- izbira datuma otežuje učinkovito izvajanje pravice glasovanja
- sodišče je tudi poudarilo, da "je skrb za dobro informiranost in seznanitev z vsebino zakona, z argumenti zagovornikov zavrnitve zakona in z argumenti zagovornikov uveljavitve zakona sama po sebi nujna za učinkovito uresničevanje pravice do glasovanja na referendumu." (točka 29 odločbe U-I-76/14)
Iz povsem istih razlogov je neustavna tudi izbira datuma v tu izpodbijanem sklepu:
- z izbiro datuma referenduma je prišlo do omejevanja pravic volivcev, saj bo en cel teden praznikov in šolskih počitnic od 27. aprila do 2. maja v zadnji polovici referendumske kampanje, s tem pa bo omejena dobra informiranost volivcev in seznanitev z vsebino zakona in argumenti za in proti, kar je po odločbi "nujni" pogoj za učinkovito uresničevanje pravice do glasovanja na referendumu
- izbira datuma ni taka, da zagotovi "čim bolj učinkovito uresničevanje pravice"
- izbira datuma ni "in favorem pravici glasovanja na referendumu" in ni "v skladu s pozitivno obveznostjo države, da zagotovi njeno učinkovito uresničevanje"
- izbira datuma ni "v luči zagotovitve spoštovanja učinkovitosti njihove pravice, kar pomeni ustvarjanje možnosti čim večje udeležbe na referendumu"
- izbira datuma je v nasprotju s tem, da "je skrb za dobro informiranost in seznanitev z vsebino zakona, z argumenti zagovornikov zavrnitve zakona in z argumenti zagovornikov uveljavitve zakona sama po sebi nujna za učinkovito uresničevanje pravice do glasovanja na referendumu."
- omejitev ne zasleduje nobenega legitimnega cilja
- četudi bi omejitev zasledovala nek legitimen cilj, to omejevanje ni nujno za dosego tega legitimnega cilja
- DVK je imela po 33. členu ZRLI na voljo datume, pri katerih ne bi prišlo do posega v pravice v predzadnjem tednu kampanje, saj ta člen določa "Od dneva razpisa referenduma do dneva glasovanja ne sme preteči manj kakor trideset dni in ne več kakor leto dni."
- je prišlo po testu sorazmernosti do kršitve pravice do glasovanja
- DVK bi morala v skladu z "in favorem pravici glasovanja na referendumu" in "s pozitivno obveznostjo države, da zagotovi njeno učinkovito uresničevanje" in "v luči zagotovitve spoštovanja učinkovitosti njihove pravice, kar pomeni ustvarjanje možnosti čim večje udeležbe na referendumu" izmed več možnih datumov izbrati tistega, pri katerem obstaja verjetnost čim večje udeležbe, to pa je 27. maj ali 3. junij, saj je na dan seje DVK zjutraj predsednik republike Borut Pahor javno sporočil "Volitve bom predlagal za 27. maj ali 3. junij."1 to pa so takoj zjutraj povzeli vsi mediji in DVK je celo glasovala najprej o datumu 27. maj, šele nato pa, ker ta predlog ni bil sprejet, še o datumu 13. maj, ki je bil sprejet.2
- ker DVK ni zasledovala nobenega legitimnega cilja pri izbiri datuma, ki otežuje glasovanje in informiranje, takega legitimnega cilja pa tudi ni navedla in ne obstaja, je izpodbijani sklep v neskladju z ustavo.
Navajamo relevantne dele odločbe U-I-76/14 z dne 17. 4. 2014:
"Pritrditi je treba pobudnici, da je pravica glasovanja na referendumu po svoji naravi t. i. pravica pozitivnega statusa, ki zahteva, da zakonodajalec njeno uresničevanje uredi. ... Ustava daje zakonodajalcu pooblastilo, da po svoji presoji izbere tisti način uresničevanja pravice glasovanja na referendumu, na katerega podlagi jo bo mogoče tudi v praksi učinkovito uresničevati. Za izbiro ureditve mora zakonodajalec izkazati razumne razloge. Če ureditev preseže način uresničevanja pravice in preraste v njeno omejitev, pa je taka ureditev v mejah ustavnosti, če sledi dopustnemu cilju in če je sorazmerna. Pravico do referendumskega odločanja, opredeljeno v tretjem odstavku 90. člena Ustave, v zvezi s pravico do sodelovanja pri upravljanju javnih zadev iz 44. člena Ustave je torej mogoče omejiti v skladu s tretjim odstavkom 15. člena in 2. členom Ustave. ... Ustavnoskladna pa mora biti tudi uporaba zakonskih pravil v primeru vsakega posameznega referenduma. Ta zahteva se vzpostavi že glede podzakonskega predpisa, s katerim Državni zbor pozove volivke in volivce h glasovanju na referendumu, prav enako pa obstaja še glede izvedbe vseh posameznih opravil, potrebnih za izvedbo celotnega postopka referenduma, ki se po izvedenem dnevu glasovanja zaključi z ugotovitvijo referendumskega izida. Pri tem odločanju Ustavno sodišče presoja ustavnost izpodbijanega odloka, s katerim so volivke in volivci pozvani, naj določenega dne izjavijo svojo voljo o zakonu, ki je predmet odločanja na referendumu, razpisanem prav s tem odlokom. ... Glede na zatrjevanja pobudnice mora Ustavno sodišče najprej ugotoviti, ali določitev datuma glasovanja pomeni način uresničevanja pravice iz tretjega odstavka 90. člena v zvezi s 44. členom Ustave ali pa je ta morebiti glede na okoliščine tega primera prerastel v omejitev. Kot je Ustavno sodišče že večkrat poudarilo, meja med urejanjem načina uresničevanja človekovih pravic in njihovim omejevanjem ni vedno lahko določljiva. Določitev datuma glasovanja na podlagi zakonske določbe sama po sebi pomeni ureditev načina uresničevanja pravice. ... Pri pravicah t. i. pozitivnega statusa ne zadošča, da se država zgolj pasivno vzdrži njihovih kršitev.16 Pri teh pravicah je zavezana k določenemu ravnanju.17 Ko gre za udejanjanje pravice do glasovanja na referendumu, to pomeni, da mora biti ne le zakonska ureditev takšna, da bo omogočila čim bolj učinkovito uresničevanje pravice iz tretjega odstavka 90. člena v zvezi s 44. členom Ustave, temveč mora tej zahtevi slediti tudi izvedba referendumskega postopka, začenši s prvim aktom, s katerim se ta začne, tj. z aktom o razpisu referenduma.18 Ko določa datum glasovanja na referendumu, mora torej Državni zbor v skladu s tem izhodiščem zagotoviti spoštovanje te pravice. To pomeni, da mora datum določiti tako, da bo omogočil čim večjemu številu volilnih upravičencev udeležbo na referendumskem glasovanju (svoboda udeležiti se glasovanja na referendumu) in izjavo svoje volje o tem, ali naj se v Državnem zboru sprejeti zakon tudi uveljavi ali ne (svoboda odločati o uveljavitvi zakona). ... Za poštenost referendumskega postopka je potrebna najprej uveljavitev zakonskih pravil, ki bodo pošten postopek omogočila. Prav enako pa je pomembna tudi njihova ustavnoskladna uporaba v vsakem posameznem referendumskem postopku, da se zagotovi učinkovito uresničevanje pravice do glasovanja na referendumu. To je temelj vzpostavitve zaupanja volivk in volivcev v referendumski izid in s tem tudi temelj legitimnosti na referendumu sprejete odločitve. ... Ustavna zahteva po tem, da mora Državni zbor zagotoviti učinkovito uresničevanje pravice glasovanja na referendumu kot pravice pozitivnega statusa, sama narava pravice glasovanja na referendumu ob hkratni ustavni zahtevi po kvorumu za zavrnitev zakona na referendumu in zahteva po pošteni izvedbi referendumskega postopka v vsakem posameznem zakonodajnem referendumu so torej pomembna ustavnopravna izhodišča za Državni zbor, ko ta v skladu z obstoječimi določbami ZRLI, ki se smiselno uporabljajo, določa datum izvedbe glasovanja na referendumu. ... V tem primeru glavni dan glasovanja sledi prvomajskemu prazniku, ta pa šolskim počitnicam. Zaradi tega celotno predčasno glasovanje pade v čas praznika oziroma šolskih počitnic. Pa tudi referendumska kampanja se zaključuje v tem času. ... Iz 16.b in 33. člena ZRLI namreč izhaja, da je zakonodajalec ocenil, da volivke in volivci v času decembrskega državnega praznika ter božično-novoletnih praznikov in šolskih počitnic ter poletnih dopustov oziroma počitnic bistveno težje uresničujejo svojo pravico iz tretjega odstavka 90. člena Ustave, zato je vnaprej predvidel, da se v tem času referendumska opravila ne morejo izvajati.22 Taka ureditev je nedvomno in favorem pravici glasovanja na referendumu in je v skladu s pozitivno obveznostjo države, da zagotovi njeno učinkovito uresničevanje (prvi odstavek 5. člena Ustave). Zakonodajalec je tako upošteval tradicijo v državi in na zakonodajni ravni odstranil dvom v obstoj nekaterih razlogov, ki očitno po njegovi razumni presoji lahko vplivajo na proces odločanja volivk in volivcev, četudi ti razlogi sami zase ne vplivajo neposredno na svobodo volivk in volivcev glede izražanja volje na referendumu. ... Vendar mora Državni zbor v luči zagotovitve spoštovanja učinkovitosti njihove pravice, kar pomeni ustvarjanje možnosti čim večje udeležbe na referendumu, to pravico omogočiti izvršiti čim večjemu številu volivk in volivcev, tj. prepustiti njihovi svobodi odločitev o udeležbi na referendumu. Določitev dni predčasnega glasovanja v času praznikov in počitnic in dneva glasovanja takoj za njimi (kot v tem primeru) pa že sama po sebi otežuje in ovira učinkovito uresničevanje pravice glasovanja na referendumu.23 To je še toliko bolj izpostavljeno ob upoštevanju nove ustavne ureditve referenduma, ki je uvedla strožje pogoje za zavrnitev zakona na referendumu. ... Sporna določitev datuma glasovanja ob tem, ko je imel Državni zbor na voljo tudi druge možnosti, ogroža poštenost referendumskega postopka in s tem zamaje legitimnost referendumske odločitve. Njena vsebina je odvisna od izražene svobodne volje volivk in volivcev, njena legitimnost pa od védenja, da je bila ta sprejeta v poštenem postopku, zaradi česar jo morajo kot pravno obvezujočo sprejeti tudi volivke in volivci, ki so glasovali drugače ali pa se glasovanja sploh niso udeležili. Postopkovni vidik je zato odločilen za demokratičnost (1. člen Ustave) referendumske odločitve. ... Določitev datuma glasovanja na referendumu z OdZVDAGA-A1 glede na navedeno upravičuje sklep, da ne gre več le za določitev načina izvrševanja pravice, temveč gre v okoliščinah tega primera za poseg v pravico glasovanja na referendumu, ki jo na ravni človekove pravice varuje pravica do sodelovanja pri upravljanju javnih zadev (tretji odstavek 90. člena v zvezi s 44. členom Ustave). ... Pri presoji, ali je poseg ustavno dopusten, Ustavno sodišče ugotavlja, ali ureditev sledi ustavno dopustnemu cilju (tretji odstavek 15. člena Ustave) in ali je v skladu s splošnim načelom sorazmernosti kot enim izmed načel pravne države (2. člen Ustave). Oceno skladnosti izpodbijane ureditve s splošnim načelom sorazmernosti opravi Ustavno sodišče na podlagi t. i. strogega testa sorazmernosti, ki obsega presojo primernosti, nujnosti in sorazmernosti v ožjem pomenu (glej odločbo št. U-I- 18/02 z dne 24. 10. 2003, Uradni list RS, št. 108/03, in OdlUS XII, 86, 25. točka obrazložitve). ... Zato je skrb za dobro informiranost in seznanitev z vsebino zakona, z argumenti zagovornikov zavrnitve zakona in z argumenti zagovornikov uveljavitve zakona sama po sebi nujna za učinkovito uresničevanje pravice do glasovanja na referendumu. ... OdZVDAGA-A1 je glede na navedeno zaradi določitve datuma glasovanja na referendumu v neskladju s pravico glasovanja na referendumu v zvezi s pravico do sodelovanja pri upravljanju javnih zadev (tretji odstavek 90. člena v zvezi s 44. členom Ustave)."
Ustavnemu sodišču predlagamo, da odloči, da je izpodbijani sklep v neskladju s pravico glasovanja na referendumu v zvezi s pravico do sodelovanja pri upravljanju javnih zadev in ga odpravi, Državni volilni komisiji pa naloži določitev novega datuma, ali pa Ustavno sodišče samo določi datum 27. maj ali 4. junij 2018.
Ustavno sodišče v odločbi U-I-191/17 ni pojasnilo, kako naj DVK razume 33. člen ZRLI.3 Ta člen je mogoče razumeti na več načinov in sicer tako, da za DVK velja omejitev pri določitvi datuma med 30 in 45 dni ali pa omejitev med 30 dni in enim letom. Verjamemo, da je ustavno skladna razlaga 33. člena taka, da mora DVK slediti pri določitvi datuma odločbi U-I-76/14 in določiti datum skladno z opisom v ustavni pritožbi. Če pa je edina možna razlaga 33. člena Zakona o referendumu in ljudski iniciativi taka, da omejuje DVK na največ 45 dni, je 33. člen ZVRK neskladen z odločbo U-I-67/14 in s tem z ustavo. V tem primeru predlagamo, da ga Ustavno sodišče razveljavi v delu, kjer omejuje določitev datuma na največ 45 dni.
Predlog za absolutno prednostno obravnavo in za začasno zadržanje
Glede na povedano in urgentno tematiko predlagam, da Ustavno sodišče zadevo obravnava absolutno prednostno in da do končne odločitve zadrži izvajanje sklepa DVK. Iz Ustavne pritožbe je jasno, da je vsebina, pravno vprašanje in argumenti tako podobni tistim v odločbi U-I-76/14, da je ustavna pritožba utemeljena. Če Ustavno sodišče ne bo ustavne pritožbe absolutno prednostno obravnavalo in ne bo začasno zadržalo izvajanja sklepa, bo prišlo do nepopravljive škode.
Apeliram na Ustavno sodišče, ki ima to moč, da opisano neustavnost odpravi, da to stori čim prej in v dobrobit vse Slovenije in njenih državljanov.
Ljubljana, 27. marec 2018
Priloga: Sklep Državne volilne komisije o določitvi datuma ponovnega glasovanja št. 042-1/2018-1 z dne 27. 3. 2018
1 “Pahor: Volitve bom predlagal za 27. maj ali 3. junij.” RTVSLO http://www.rtvslo.si/slovenija/pahor-volitve-bom-predlagal-za-27-maj-ali-3-junij/450084
2 “Vnovični referendum o drugem tiru 13. maja” RTVSLO http://www.rtvslo.si/slovenija/vnovicni-referendum-o-drugem-tiru-13-maja-kovacic-napovedal-pritozbo/450130
3 Uradno prečiščeno besedilo v Uradni list RS, št. 26/07.
USTAVNA PRITOZBA Vili Kovacic 2018b 13 maj.docx
Tor, 24. apr 2018 ob 07:26
DRŽAVLJANKE IN DRŽAVLJANI !!! BODIMO AKTIVNI DRŽAVLJANI IN DAJMO PODPORO LISTI KANDIDATOV IN KANDIDATK ZA VOLITVE V DRŽAVNI ZBOR Podporo listi kandidatov Davkoplačevalci se ne damo več izrazimo s tem, da damo svoj podpis podpore na upravni enoti na Obrazcu DZ-1 Overjen podpis pa pošljete na naslov: Vili Kovačič, Na Straški vrh 26 1000, Ljubljana Ali na PP 122, 1000 Ljubljana Pohitimo in ne odlašajmo na jutri ! Hvala vam vnaprej za vaš podpis ! KO PRIDEMO V PARLAMENT NIČ VEČ NE BO TAKO KOT JE BILO ! Obrazce bi morali imeti na upravnih enotah, na voljo vam je pa tudi na tej povezavi.
Pon, 23. apr 2018 ob 14:51
V člankih in v odzivih v zvezi z vprašanjem vpliva projekta »drugi tir« na vode v območju se pojavljajo različna mnenja, ki odražajo nevednost, nepoznavanja in nerazumevanje. Navajajo, da je bilo izdano gradbeno dovoljenje brez obvezne pravilno izdelane okoljevarstvene ocene, ki bi ustrezno obravnavala tudi vplive na vode v območju parka Beka, Glinščice in Riserva naturale del Val Rosandra. Potrebno je pojasnilo. Vode v dolini Glinščice in Val Rosandra se napajajo iz območja nad predori T1 in T2. Predor v vsakem primeru pomeni novo vgrajeno drenažo v vodni sistem Krasa. Voda iz območja Nasirec in Mihele, to je nad T1, bo po dograditvi predora T1 pospešeno odtekala v dolino Glinščice. Ta vpliv se bo na slapu v dolini Glinščice in na vodah pokazal tako, da bo po deževju v krajšem času naenkrat priteklo več vode v dolino Glinščice (in na slap), potem bo pa iz območja T1 vode zmanjkalo. Predor T2 bo (bi?) dreniral področje Beka. Voda bo po T2 odtekala proč od doline Glinščice v dolino Osp in morda tudi v dolino Rižane. Vpliv T1 in T2 na vodne razmere v dolini Glinščice bo bistven. Logično bi bilo, da bi se količina vode pri Slapu zmanjšala na manj kot polovico. Voda bi pritekla po deževju, v ostalem času bi bilo pa ta slap po posegu povsem suh. Malo verjetno je, da bi Italijani dali kakšno soglasje na tak scenarij. V gradbenem dovoljenju za (nepotrebne!) razkošne dovozne ceste v dolini Glinščice je predvidena regulacija zgornjega toka Glinščice. GD izrecno vključuje dovoljenje za betonske pregrade na regulaciji (!). Očitno gre za megalomanski gradbeniško – betonarski projekt, pri katerem se avtorji niso spraševali, ali bo po gradnji predorov tam sploh še voda in kam bo voda zares potem tekla! Zapoznelo naročilo geoloških in hidroloških raziskav bi bilo torej utemeljeno in povsem upravičeno, če bi pred tem strokovno ugotovili, da je ta transportna pot res potrebna in da niso možne cenejše in bolj učinkovite variante. Davkoplačevalec, naravovarstvenik vir slike: http://www.riservavalrosandra-glinscica.it/sl/rezervat-doline-glin%C5%A1%C4%8Dice
Ned, 22. apr 2018 ob 11:53
2517 ogledov
Sob, 21. apr 2018 ob 08:31
Objavljamo povezavo do radijske oddaje Studio ob 17.00, kjer so mnenja in argumente okoli projekta Drugi tir predstavili g. Jure Leben iz vladajoče stranke SMC, g. Vili Kovačič iz stranke Davkoplačevalci se ne damo, ki je pobudnik referenduma, dr. Damir Josipovič, višjim znanstveni sodelavec, geolog, ki je predstavil najbolj optimalno progo 2. tir in Bojan Cerkovnik, vodja projekta Železnice pri DRI, kjer je tudi vodja projekta drugi tir. Oddaja Studio ob 17.00 je dosegljiva na tej povezavi.
Pon, 16. apr 2018 ob 12:32
Lista DavkoPlačevalci Se Ne Damo Več predlaga volivcem Program SPROŠČENA IN RAZVITA SLOVENIJA 2018 - 2022
Lista DavkoPlačevalci Se Ne Damo Več! predlaga volivcem Program SPROŠČENA IN RAZVITA SLOVENIJA za obdobje 2018–2022 Program zagotavlja preobrazbo Slovenije v urejeno državo, ki bo pripravljena na izzive v regiji, Evropi in svetu. S tem programom Lista DavkoPlačevalci zagotavlja vsem državljanom in državljankam varno, mirno in na bodoče izzive pripravljeno družbo. Lista DavkoPlačevalci (DP) se bo sistematično postavljala na stran malega človeka. Posebno pozornost namenja odrešitvi prebivalstva od stanja »globoke države« k zagotovitvi prehoda v dinamično, k znanju in idejam odprto ter človeku dostojno in sodobno državo. Pri iskanju najnujnejših in v razvoj usmerjenih projektov ter ukrepov vsi podpisniki združeni v Listi Davkoplačevalciprivzemamo in potrjujemo naslednja programska izhodišča: Državljankam in državljanom povrniti zaupanje v sodno vejo oblasti 1. Slovenija se utaplja v sodnih predpisih: več kot 800 zakonov in 19.000 podzakonskih aktov terja racionalizacijo. Pregled vseh zakonov po načelu državljanskih svoboščin, enakosti in zagotovitev usklajenosti pravic in dolžnosti državljanov RS. Pregled vseh izvedbenih aktov na podlagi sprejetih zakonov. Ministrstva so dolžna pripravljati samo konsistentno zakonodajo tako, da sprejemajo neposredno odgovornost. 2. Pospešiti postopke sojenja tako, da vsako sodišče na katerikoli stopnji o primeru odloči brez vračanja na nižjo stopnjo. 3. Postopke na sodiščih mora sodstvo preverjati sámo – po uradni dolžnosti – in zato so osebno in materialno odgovorni vsi predsedniki sodišč ali njihovi namestniki. Sodišča, ki ne bodo zagotovila predsednikov sodišč bodo organizacijsko priključena sosednjim. 4. Učinkovito in transparentno ukrepati med preiskavo in dosledno uveljavljati sistem odvzema protipravno pridobljene premoženjske koristi. 5. Pospešili bomo sojenja v primeru gospodarskih deliktov, vključno z bančništvom, da se gospodarska škoda ne bo po nepotrebnem povečevala. 6. Zahtevali bomo takojšnjo presojo ustavnosti Zakona o parlamentarni preiskavi, ker sedaj onemogoča pridobitev relevantnih (npr. od NLB) dokumentov. Pluralnost in verodostojnost medijev 7. Demokratizacija in pluralizacija medijev se lahko zagotovi samo s transparentnostjo delovanja. Nobena medijska hiša ne sme imeti prekarno zaposlenih. 8. V javnih medijskih hišah posamezne skupine ne smejo demonstrirati ideološke pripadnosti s simboli ali drugimi oznakami. Posameznik pa lahko predstavlja tako ali drugačno pripadnost skladno z Ustavo RS. 9. Zasebni medij, ki ima prihodke iz kakršnekoli javne dejavnosti več kot 5% ustanovitvenega kapitala, mora izpolnjevati pogoje pluralnosti enako kot javni medij. 10. Pogoj pluralnosti javnega medija je, da se mora za vsak komentar ali vsako novico, ki se objavi, vedno zagotoviti mnenje nasprotne strani. Odgovornost za to prevzemajo odgovorni uredniki in posredno lastniki medija. Zagotavljati v svet odprto gospodarstvo za povečano kakovost življenja delavcev 11. Prevetrili bomo umeščanje v plačne razrede v javnem sektorju. Sistem plač v javnem sektorju mora ostati enoten in transparenten. 12. Znižali bomo plače najbolje plačanim uradnikom in funkcionarjem, saj imajo zagotovljene javne službe, hkrati pa na nivo minimalne plače dvignili skupinam zaposlenih, ki prejemajo razliko iz socialnih transferov. Najbolje plačani uradniki in funkcionarji ne bodo smeli imeti nobenih dodatkov ali drugih oblik dopolnjevanja plač. 13. V času gospodarskega razcveta bomo vzpodbujali prezaposlovanja javnih uslužbencev v zasebna podjetja. 14. Uvajali bomo koncepte prilagodljive uprave, da se bodo lahko dokazovali in izkazali vodje posameznih oddelkov, agencij in organov ter bili nagrajeni do največ 20% od osnovne plače ob hkratnem izkazovanju učinkovitosti. 15. Dvignili produktivnost preko tehnoloških izboljšav v industrijskih podjetjih za povečanje zaposlenosti in kakovostnejša delovna mesta s posebnimi vzpodbudami.16. V javnih podjetjih bo zaposlovanje prekarnih delavcev prepovedano. Javno je vsako podjetje, ki ima več kot 20% neposredne ali posredne državne lastnine. Kakovostne univerze in raziskovanje za državo Slovenijo 17. Spodbujali bomo avtonomijo univerz z namenom doseganja kakovosti raziskovalnega in pedagoškega dela z mednarodno primerljivostjo. Zaposleni na univerzi pa bodo lahko prevzemali skupno odgovornost za izvoljena vodstva. Odpraviti je treba Zakon o visokem šolstvu in predmetne določbe Zakona o zavodih. Avtonomija univerz mora postati avtonomija znanja in ne avtonomija podaljšane roke politike. 18. Javni zavodi ne smejo imeti v prostorih predstavljenih nobenih ideoloških simbolov, razen če so simboli uporabljeni pri predavanjih za začasno predstavitev zgodovinskih dejstev brez oznake ocenjevanja. 19. Vodstva Univerz so dolžna z javnimi sredstvi zagotavljati dvig kakovosti znanja primerljivega v mednarodnem okolju. Za zmanjševanje mednarodno primerljivega znanja je neposredno odgovorno vodstvo univerze ali fakultete. 20. Vpis na Univerzo je potrebno omejiti na največ 50% posamezne generacije. Selekcijo kadrov je potrebno opraviti v prvih letnikih, da mladi ne zapravljajo po nepotrebnem let študija na napačnih smereh. 21. Ukiniti maturo kot kriterij za vpis na Univerzo, pač pa ponovno uvesti sprejemne izpite. 22. Država mora uveljaviti strukturno primerljivo izobraževanje za prihajajoče generacije. 23. Terciarno šolanje je del šolanja po Ustavi in mora ostati brezplačno za vse, ki dosegajo kriterije vpisne kakovosti. 24. Raziskovalno delo mora zagotavljati dolgoročno prepoznavnost slovenske znanosti v svetu in hkrati zagotavljati dvig splošne kulture in omike v državi. Ocenjevanje preko kvantitativne bibliometrike je potrebno opustiti in preiti na panelno kvalitativno ocenjevanje ter doseganje mednarodno primerljivih kazalnikov. 25. Zagotoviti stabilno financiranje raziskovalnega sektorja, pri čemer je potrebno proporcionalno na obseg generacij zagotavljati reprodukcijo kadrov (ca. 15.000) v raziskovalni sferi ob upoštevanju kazalnikov pridobivanja mednarodnih projektov. 26. Prevetriti zasedenost raziskovalnih polj in se preusmeriti k interdisciplinarnim poljem najbolj propulzivnih raziskav. Uveljavili bomo moderno v svet odprto izobraževanje s povečavanjem kakovostnega in trajnostno usmerjenega izobraževanja. Mladim zagotoviti perspektivo v šolanju in zaposlitvi 27. Oklestili bomo osnovnošolske učne načrte in dodali bistvena znanja, ki sedaj manjkajo. Poudarili bomo vzgojo za medgeneracijsko sožitje s spoštljivim odnosom do vsakega državljana.28. Vsem veljavno vpisanim mladim bomo zagotavljali brezplačno izobraževanje do univerzitetne diplome. Uveljavili bomo sodobna poklicna izobraževanja tako, da bomo mladim omogočili čimprejšnjo kakovostno vključitev v delovne procese in v družbo, na terciarni ravni pa pospešili mednarodne izmenjave za pridobivanje dodatnih znanj.29. Vsak posameznik, ki bo zagotavljal prenos znanja in usposobljenosti na mlado generacijo, bo posebej vzpodbujan.30. Mladi generaciji zagotoviti varno, moderno in kakovostno življenje s proaktivnim vključevanjem v širši mednarodni prostor.31. Mladim intelektualcem zagotoviti kakovostne zaposlitve doma tako, da se povezujejo z gospodarstvom in svetom.32. Brezplačno šolanje do univerzitetne diplome bo zagotovljeno vsem sposobnim in redno šolajočim v generacijah, ki prihajajo. Resnično znanje novih generacij zagotavlja razvoj družbe in države kot celote. Migracije in diaspore 33. Migranti predstavljajo za Slovenijo možnost odprtega mednarodno delujočega prostora, zato bomo zagovarjali pravico enojnega obdavčenja po kriterijih odprtega evropskega prostora.34. Posebej bomo zagotovili pravične pogoje za izpolnjevanje zakonov in zagotovili pošteno izvajanje SOP-a.35. Uveljavili bomo pogoje aktivne manjšinske politike in na novo opredelili pogoje diaspore tako doma kot v tujini. Sožitje generacij in položaj upokojencev 36. Starejšo generacijo bomo vzpodbujali za aktivnejše vključevanje v družbo z instrumenti polne ali podaljšane aktivnosti vsakega posameznika brez dodatnega obdavčevanja, vključno z možnostjo nadaljevanja s.p. dejavnosti. Uveljavili bomo načelo »vsak aktivni državljan je pomemben za državo Slovenijo« 37. Vsem upokojencem bomo zagotavljali dostojne pokojnine usklajevane z rastjo življenjskih stroškov in z vključevanjem v odprto družbo. 38. Zavzemali se bomo za široko dostopnost do univerze za tretje življenjsko obdobje. 39. Medgeneracijsko sodelovanje bomo uveljavili v vseh starostnih skupinah, pri čemer bo merilo stopnja strpnosti srednjih in mlajših generacij v dialogu s starejšimi. Pravica do polne zdravstvene oskrbe in pravočasnega zdravljenja 40. Vsem državljanom je potrebno zagotoviti zdravljenje v razumnem roku tako, da se zagotovi večja samostojnost zdravstvenih domov ter istočasno zdravstveni zavarovalnici omogoči nadzor nad delom, vzpodbujanje kakovosti in povečanje obsega dela. 41. Zagotoviti moramo funkcionalno ravnotežje med javnim in zasebnim delom zdravstvenega sistema, pri čemer bomo javno mrežo dopolnjevali z zasebno tam, kjer ta ne deluje dobro. 42. Zdravstvena zavarovalnica mora postati neposreden reprezentant zavarovancev in ne ekspozitura interesnih skupin. Zavarovalnica je dolžna poskrbeti za pospešeno zdravljenje vseh zavarovancev in jim mora zagotoviti dostop do zdravstvene oskrbe brez čakalnih vrst, ker je to njena dolžnost in odgovornost. 43. Ministrstvo za zdravstvo mora zagotoviti zdravljenje brez čakalnih vrst ali pa naj odda pooblastila zdravstvenim ustanovam pod kontrolo Zdravstvene zavarovalnice. 44. Zdravstvo je potrebno debirokratizirati, da bo prioriteta zdravljenje in ne papirologija. Princip obdavčenja in zagotavljanje prebivanja vsem državljanom 45. Obdavčenje nepremičnin mora biti skladno s socialno politiko tako, da se zagotovi vsakomur bivanje na ustreznih površinah in prepreči deložacije zaradi nesorazmernih ukrepov, tako sodstva, tožilstva ali najemodajalcev. 46. Zakon o obdavčenju nepremičnin je potrebno zastaviti progresivno glede na število nepremičnin v lasti, pri čemer je potrebno upoštevati razvojna stanja v stanovanjskem fondu države Slovenije. 47. Davki morajo zagotavljati zanesljivo gospodarsko rast in zagotavljati socialno in razvojno usmerjeno družbo za zagotavljanje nacionalnih prioritetnih ciljev. 48. Davki ne smejo biti vzpodbuda lažni internacionalizaciji ter preprečevanju razvoja slovenske kulture in vitalnih nacionalnih interesov. Trajnostno gospodarstvo, samooskrbno kmetijstvo, naravni viri in promet 49. Ministrstvo za gospodarstvo bo zagotovilo vlaganja samo v tiste dejavnosti, ki bodo zagotavljale uporabo novega ali razširjenega znanja od že obstoječega. 50. Zagotovili bomo ohranjanje naravnih virov (zemlja, voda, biotska raznovrstnost) in kapitala v slovenski lasti, vendar brez lažnega nacionalnega interesa na plečih slovenskih davkoplačevalcev.51. Jasno bomo opredelili vsakovrstno odgovornost pri preobrazbi iz stare LB v NLB, vključno s procesiranjem reševanja premoženja v republikah bivše države. Vprašanje sanacije NLB in vseh ostalih bank zahteva kazensko odgovornost vseh vpletenih. 52. Povečali bomo interoperabilnost potniškega in tovornega prometa tako, da bomo uveljavili poseben zakon za celovit razvoj potniškega železniškega in druge vrste okolju prijaznejšega prometa in transporta. 53. V kmetijstvu in malem gospodarstvu se mora pospeševati principe zadružništva tako, da se uveljavlja princip povezanih manjših enot za zagotavljanje čim večje stopnje samooskrbe, lokalne proizvodnje in dostave ter s tem večje mednarodne konkurenčnosti. 54. Socialno podjetništvo z zagotavljanjem odprtosti v svet je pomembno tudi v današnjem času, zato ga bomo razvijali in posodabljali. 55. Politika ministrstva za kmetijstvo se mora temeljito spremeniti tako, da se iz sedanjih 30% samooskrbe poveča na 70 do 80%. Zato so odgovorni vsi dosedanji ministri za kmetijstvo in politične stranke, ki so jim pripadali. Regionalizacija in preobrazba državnih struktur v ljudem prijazno upravo 56. Agencije, ki jih ima ustanovljena država, bodo morale zagotavljati učinkovitejšo organizacijo dela in minimalne stroške poslovanja. 57. Organizacija lokalne samouprave je odvisna od volje državljanov, da se združujejo in razdružujejo, medtem ko mora država poskrbeti za regionalno organizacijo uprave in jo prepustiti v upravljanje regijam. 58. Vsi javni zavodi morajo pripraviti poseben program za nakupe pri domačih dobaviteljih ob primerljivih konkurenčnih cenah. Ukrepi bodo posebno skrbno uveljavljeni pri prehrani od vrtcev do univerz. 59. Z vsemi ukrepi bomo zagotavljali, da se sistematično in dolgoročno zatre delovanje in razraščanje »globoke države«.
Sob, 14. apr 2018 ob 20:52
Sploh ne gre za, to da bi dosegel nedosegljivo – vaš popravek, nisem toliko neuk. Hotel sem le izpopolniti seznam kršitev za dosje neustavni referendum ! Kajti vaša aroganca je neizmerna. Samo zbiram podatke - dokaze o tem kako funkcionirate ! Kršitve zakonov in omike pa so pri vas NACIONALNI ŠPORT'' Gospod Bobovnik, niste mi odgovorili, nehajte se braniti z molkom, saj niste na sodišču. Le korajžno in pokončno naprej ! Moj odgovor ni žaljiv, žaljiva je vaša CENZURA !!!! Še več škodljiva je in človeško neopravičljiva je !!! lp Državljan K. in dodajam še komentar opazovalca s strani - stranskega udeleženca: Ne spreglejte arogance, s katero je odgovoril Bobovnik - kakšno osebno opravičilo za žaljenje neki ... To so tipi z maxi egom in vele večrednostnim kompleksom, redakcija Odmevov je sploh poosebljen problem elitizma ... To so Bogovi (v svojih glavah), ki jim je za druge ali za ljudi vseeno, za razliko od Vas. Udarna oddaja je njihova služba, 'sekanje' po nepriljubljenih gostih ali problematikah tudi, le da so zanj tudi plačani, čeprav bi morali biti kaznovani.